C 498/30
ET
Euroopa Liidu Teataja
30.12.2022
Euroopa Regioonide Komitee arvamus teemal „Linnade ja piirkondade struktuuriline kaasamine ÜRO kliimamuutuste raamkonventsiooni osaliste konverentsi 27. istungjärku (COP 27)“
(2022/C 498/06)
Raportöör:
Alison GILLILAND (IE/PES), Dublini linnavolikogu liige
Viitedokument:
perspektiivarvamus
POLIITIKASOOVITUSED EUROOPA REGIOONIDE KOMITEE
Kiireloomuline ja laiaulatuslik reageerimine kliimakriisile, ühendades tõhusalt kohanemis- ja leevendamismeet­ med mitmetasandilise tegutsemise kaudu 1. on sügavalt mures valitsustevahelise kliimamuutuste paneeli (IPCC) kuuenda hindamisaruande (AR6) tulemuste pärast, milles rõhutatakse, kuidas kliimaohud on ökosüsteeme kogu maailmas oluliselt kahjustanud, kinnitades lisaks, et paljud kliimamuutuste mõjud on juba pöördumatud; võtab teadmiseks aruandes esitatud tõendusmaterjali, milles toonitatakse, et praegused kliimamuutustega kohanemise meetmed on ebapiisava rahastamise ja puuduliku planeerimise tõttu sageli kasutud.
Seda probleemi saaks käsitleda kaasavama juhtimise kaudu;
2. rõhutab, et IPCC aruannetes tunnustatakse kohalikke ja piirkondlikke omavalitsusi peamiste osalejatena kohanemis- ja leevendamislahenduste pakkumisel; juhib taas kord tähelepanu sellele, et kohalikud ja piirkondlikud omavalitsused vastutavad 70 % kliimamuutuste leevendamise meetmete ja 90 % kliimamuutustega kohanemise meetmete elluviimise eest; (1) toonitab, kuidas kohalikud ja piirkondlikud omavalitsused peavad lahendusi pakkuma ja kuidas tuleb nendega koostööd teha, et reageerida otse kliimamuutustega seotud ohtudele, mis mõjutavad külasid, linnu ja neid ümbritsevaid piirkondi, võttes arvesse nende konkreetset kliimaolukorda; juhib tähelepanu asjaolule, et rohkem kui miljard inimest madalal asuvates asulates seisab silmitsi selliste ohtudega nagu meretaseme tõus, rannikuala vajumine või üleujutused tõusuvee tõttu, samal ajal kui 350 miljonit linnaelanikku üle kogu maailma elab veenappuse ohus;
3. juhib sellega seoses tähelepanu COP 26 kokkuleppele jätkata jõupingutusi temperatuuri tõusu piiramiseks 1,5 oC-ni võrreldes industriaalühiskonna eelse tasemega (2) ning nõuab kliimameetmete kiiremat rakendamist ja rohkem rahalist toetust ja juhiseid kohalikele ja piirkondlikele omavalitsustele;
4. kordab oma üleskutset ÜRO kliimamuutuste raamkonventsioonile (UNFCCC) teha koostööd ÜRO bioloogilise mitmekesisuse konventsiooni ja ÜRO Arenguprogrammiga, et luua ühtne raamistik kliimaneutraalsuse ja vastupanuvõime, elurikkuse kaitsmise ja kestliku arengu jaoks, vältides kattuvaid strateegiaid; väljendab heameelt Edinburghi deklaratsiooni üle 2020. aasta järgse ülemaailmse elurikkuse raamistiku kohta, (3) mis on näide kogu valitsemissektorit hõlmavast kaasavast lähenemisviisist;
5. kordab, et EL peab haarama juhtrolli, tegutsedes Euroopa rohelise kokkuleppe nimel, et saada esimeseks kliimaneutraalseks maailmajaoks; rõhutab, kui oluline on suurendada ELi jõupingutusi, et saavutada 2050. aastaks kliimaneutraalsus, rakendades samal ajal süstemaatiliselt põhimõtet „ära tekita kahju“ ja püüdes vältida sõltuvust CO2-mahukast tootmisest ja kasvuhoonegaaside heite ülekandumist; väljendab heameelt Euroopa kliimamääruses ja paketis
(1) (2) (3)
Euroopa Regioonide Komitee resolutsioon teemal „Roheline kokkulepe koostöös kohalike ja piirkondlike omavalitssutega“ (ELT C 79, 10.3.2020, lk 1).
Glasgow’ kliimapakt, punkt 15.
Edinburghi deklaratsiooni 2020. aasta järgse üleilmse elurikkuse raamistiku kohta.